OpenLLM-France/wikimedia huggingface dataset:
# Luis Zahera

José Luis Castro Zahera (Santiago de Compostela, 1966 -), Luis Zahera izen artistikoz ezaguna, aktore galiziarra da, antzerkian, zineman eta telebistan aritutakoa.

## Filmografia
### Zinema

* Divinas palabras (1987)
* Sé quién eres (2000)
* Lena (2001)
* Juego de luna (2001)
* Autopsia (2002)
* Los lunes al sol (2002)
* Ilegal (2003)
* O lapis do carpinteiro (2003)
* El año de la garrapata (2004)
* Diario de un skin (2005)
* Locos por el sexo (2006)
* El don de la duda (2006)
* Alatriste (2006)
* Hotel Tívoli (2007)
* Concursante (2007)
* Gutbai, Charly (2007)
* Los años desnudos (2008)
* Celda 211 (2009)
* Spanish Movie (2009)
* Agnosia (2010)
* Onde está a felicidade? (2010)
* La herencia Valdemar II: La sombra prohibida (2010)
* Sinbad (2011)
* 23-F: la película (2011)
* Lobos de Arga (2011)
* Combustión (2013)
* La playa de los ahogados (2015)
* El desconocido (2015)
* A cambio de nada (2015)
* Que Dios nos perdone (2016)
* El reino (2018)
* As bestas (2022)

### Telebista

* Mareas vivas (1998-2003). TVG. TVG
* A tortas con la vida (2005-2006). Antena 3
* Sin tetas no hay paraíso (2008-2009). Telecinco
* La familia Mata (2008-2009). Antena 3
* La isla de los nominados (2010). Cuatro
* Piratas: El tesoro perdido de Yáñez el Sanguinario (2011). Telecinco
* Matalobos (2012). TVG
* Cuéntame un cuento (2014). Antena 3.
* Buscando el norte (2016). Antena 3
* La zona (2017). #0
* Vivir sin permiso (2018-egun). Telecinco
* Datuak: Q9025419
* Multimedia: Luis Zahera / Q9025419
# Maven

Maven Java proiektuak kudeatzeko erabiltzen den tresna bat da. Proiektu independente bezala hasi bazen ere, arrakastatsu bihurtzen joan den heinean Apache fundazioak beregan hartu egin du.
Project Object Model (POM) izeneko fitxategi bat erabiltzen du eraiki beharreko software proiektua eta bere menpekotasunak definitzeko. Gogoratu menpekotasun edo dependentzia bat proiektu konkretu batek bai exekutatzeko edo baita beste edozein helbururako ere beharrezkoa duen elementua dela.
POM fitxategi honen inguruan, XML fitxategi bat da, proiektua deskribatzen duena. Fitxategi hau beharrezkoa da Maven proiektu eta menpekotasun guztientzat, adibidez proiektuan koderik ez duen menpekotasun bat erantsi dezakegu, adibidez irudi fitxategiak dituen proiektu bat, baina pom.xml fitxategia beharrezkoa izango du honek ere.
Hauek dira Maven proiektu batek dituen bizi zikloak:
* Compile: .class fitxategiak sortu proiektuaren .java fitxategiak erabiliz.
* Test: Junit erabilita proiektuaren barne definiturik dauden testak abian jartzen dira.
* Package: .jar fitxategia sortzen du .class fitxategietatik abiatuz.
* Install: .jar fitxategia gure ordenagailuko .m2 karpetan uzten du. Horrela, jar horiek ordenagailu berdinean beste proiektu batzuetatik atzitu daitezke.
* Deploy: .jar fitxategia urruneko zerbitzari batean kopiatzen du, horrela zerbitzari hori atzitu dezakeen edozein Maven proiektuk jar hori erabili dezake.

## Kanpo estekak

* Datuak: Q139941
* Multimedia: Apache Maven / Q139941
# Maverick Viñales

Maverick Viñales Ruiz (Figueres, Alt Empordà, 1995eko urtarrilaren 12a) kataluniar motoziklista bat da. 2013an Moto3 kategoriako Munduko Motoziklismo Txapelketa irabazi zuen.
2014an Moto2 kategorian lehiatu zen, eta 2015etik aurrera MotoGP kategorian.
* Datuak: Q925691
* Multimedia: Maverick Viñales / Q925691
# Maveko geltokia

Mave Espainiako Palentziako probintziako tren geltoki bat da, Aguilar de Campoo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Palentzia — Santander

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
20Valladolid Campo GrandeValladolid–Unibertsitatea • Cabezón de Pisuerga • Corcos–Aguilarejo • Cubillas de Santa Marta • Dueñas • Venta de Baños • Palentzia • Monzon de Campos • el Carrion • Amusco • Piña • Fromista • Osorno • Espinosa de Villagonzalo • Herrera de Pisuerga • Alar del Rey • Mave • Aguilar de Campoo • Quintanilla de las Torres • Mataporquera • Reinosa • Barcena de Pie de Concha • los Corrales de Buelna • Torrelavega • Renedo • Maliaño • ValdecillaSantander :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846695
* Multimedia: Mave train station / Q5846695
# Mauá da Serra

Mauá da Serra Brasilgo udalerri bat da, Paraná estatuan kokatua. 9.383 biztanle ditu 108,324 km²ko eremuan.

## Ikus, gainera

* Paraná

## Kanpo estekak

* Datuak: Q1779945
* Multimedia: Mauá da Serra / Q1779945
# Maverick (filma)

Maverick 1994ko Richard Donner estatubatuar zinema zuzendariaren western komedia filma bat da. Mel Gibson, Jodie Foster, James Garner, Graham Greene, James Coburn eta Alfred Molina aktoreek antzeztu zuten.
1950eko hamarkadako Maverick telesailan oinarritua dago, dago, orduko horretan filma honetan ere agertzen den James Garner aktoreak Brett Maverick izeneko pistolari eta karta jokalari bikaina antzezten zuelarik, aldiz honakoan Mel Gibson aktoreak lekukoa hartu zion.
1995eko Jantzi-diseinu onenaren Oscar Sariaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Mendebalde Urruna. Bret Maverick (Mel Gibson) bere bizitzako iruzur handiena burutzera doan pistolari axeria da. Karta jokalari bikaina eta pistolari azkarra, mingain zorrotza eta sarkastikoa, osagai guzti horiekin arazoetan ez sartzea zail egin ohi zaio.
Annabell (Jodie Foster) poxpolina eta Cooper (James Garner) marshall zaharrarekin batera, hirukoteak Mississippi ibaian zehar doan luxuzko ontzi batean ospatuko den poker txapelketa baterako sarrera-dirua lortu dute, txapelketako irabazlearentzako saria 500.000 dolar direlarik.
Maverickek atzetik Angel (Alfred Molina) izeneko morrosko bat berau hil nahizik darabilki, hura ekiditeko hainbat azpijoko erabiltzen dituelarik: bi morroi Angel jipoitzeko kontratatu, hari izkin egiteko Joseph (Graham Greene) adiskdieak lagundurik indiarrez mozorrotu eta errusiar artxiduke potzolo eta dirudun batek ehizatu dezan bere burua lagatzea, edozerrek balio du poker txapelketan jokatu ahal izateko dirua biltzeko. Azkenean hirukoteak txapelketan parte hartzea lortuko du. Han, Cooper marshalla partehartzaile bakoitzaren dirua zaintzeko ardura izango du.
17 jokalari kaleratu ondoren, joko mahaian Maverick, Angel eta Duvall (James Coburn) hitzontzia besterik ez dira geldituko. Azkeneko esku ziraragarrian karta-emaileak Angelen alde egingo du, denek itxuraz esku gandiezinak jasoko dituzte: zortziko pokerra, kolorezko eskailera, amaieran Bretek irabazle egingo duen eskua osatzeko karta misteriotsu bat jasoko duelarik, errege eskailera garaitezina erakutsiz. Behin, Bretek txapelketa irabazita, Angel haserretu eta tiroketa hasiko da, Bretek Angeel hilko du. Bitarteean, txapelketako ikusleak gertatutakoarekin aztoratuak daudela aprobetxatuz, Cooper sheriffak diru-sariarekin ihes egingo du.
Filmaren amaieran dena hasiera-hasieratik hirukote protagonistak zein ala zein iruzurgile eta axeriagoak elkarri eginiriko konspirazio, mendeku eta lapurreta saila bat besterik ez dela izan frogatuko da, ordurarte inork ez zekien Bret eta Cooper elkar hartutako aita-semeak elkarrekin diru-saria kontatuz agertuko dira, baina ezustean Annabell agertu eta haien diru-sariaren erdia berarekin bat eramango du.

## Aktoreak

* Mel Gibson: Bret Maverick
* Jodie Foster: Annabelle Bransford
* James Garner: Zane Cooper marshalla
* Graham Greene: Joseph, indiar buruzagia
* Alfred Molina: Angel
* James Coburn: Duvall komodoroa
* Geoffrey Lewis: Matthew Wicker
* Paul L. Smith: Artxidukea
* Max Perlich: Johnny Hardin

## Kanpo estekak

* Maverick filmaren IMDBko fitxa irakurgai (Ingelesez)
* Datuak: Q675520
# Maués (Amazonas)

Maués Brasilgo udalerri bat da, Amazonaseko estatuan kokatua. 61.204 biztanle ditu 39.991,637 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1808581
* Multimedia: Maués / Q1808581
# Maverick konderria (Texas)

Maverick konderria (ingelesez: Maverick County) Texasko konderri bat da, Ameriketako Estatu Batuetan. Hiriburua Eagle Pass da. 2010eko zentsuaren arabera 54.258 biztanle zituen, Maverick kilometro koadroko azaleran.

## Geografia

Maverick konderriak 3.345,69 kilometro koadro ditu. Horietatik 32,43 ura dira. Beste 3.313,26 lurra dira. Biztanleria dentsitatea 16,22 da.

## Demografia

2010eko zentsoan bizi ziren 54.258 pertsonetatik 53.466 txuriak edo hispanoak dira. Horietatik hispano edo latino kategorian 51.914 dira. 75 beltzak edo afroamerikarrak. 506 amerikar natiboak ziren eta 2 Hawaii edo Pazifikoko irletako natiboak. 140 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 54 pertsonek kokatzen zuten.

### Biztanleria piramidea
## Kanpo estekak

* Datuak: Q113984
* Multimedia: Maverick County, Texas / Q113984
# Mauá

Mauá Brasilgo udalerri bat da, São Pauloko estatuan kokatua. 418.261 biztanle ditu 61,909 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q331300
* Multimedia: Mauá (São Paulo) / Q331300
# Luis de Salazar y Castro

Luis Bartolomé de Salazar y Castro (Valladolid, 1658ko irailaren 4a - Madril, 1734), "genealogisten printzea" goitizenaz ere ezaguna, urte luzeetan balio historikoa zeukaten dokumentuak bildu zituen. Dokumentu horiek egun Espainiako Historia Errege Akademian gordetzen dira. Genealogista iberiarrek asko estimatzen dituzten dokumentuak daude bilduma horretan.
Gaur egun Interneten kontsulta daitezke Salazar y Castrok bildutako dokumentuak.

## Erreferentziak

* ↑ Salazar y Castro dokumentu bilduma kontsultatzeko esteka.
* Datuak: Q4405711
* Multimedia: Luis de Salazar y Castro / Q4405711
# Luis de Narváez

Luis de Narváez (Granada, 1500 inguruan - ?, 1555 inguruan) espainiar musikagilea eta bihuela-jotzailea izan zen.

## Biografia

1548. urtetik aurrera, Filipe II.a printzearen kaperako haur kantarien maisua izan zen, eta Ingalaterran, Flandrian, Italian eta Alemanian egin zituen bidaietan lagundu zion printzeari. Berak sartu zuen lehendabiziko aldiz Espainian diferencias (aldaerak) izeneko forma; ezagunenetako bat Guárdame las vacas izan zen.
1538. urtean argitaratu zuen Los seys libros del Delphin de música de cifra para tañer vihuela. Lan ezagun horretan aldaerak, 14 fantasia, erromantzeak eta ahots eta tresnetarako musika bildu zituen, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2083663
* Multimedia: Luis de Narváez / Q2083663
# Luis de Requesens y Zúñiga

Luis de Requesens y Zúñiga (katalanez: Lluís de Requesens i Zúñiga; Molins de Rei, Espainia, 1528ko abuztuaren 25a - Brusela, 1576ko martxoaren 5a) diplomatikoa eta politikaria izan zen.
Filipe II.a Espainiakoaren aholkularia zen Kataluniako arazoetarako eta Erromako enbaxadore izendatu zuten 1561. urtean Pio V.aren eta erregearen artean, Carranza artzapezpikuaren aurkako auzia zela eta sortutako eztabaida konpontzearren. Joan Austriakoaren aholkulari egin zen eta musulmanen aurka borrokatu zen Granadan (1559) eta Lepanton (1571). 1571. urtean Milango gobernari izendatu zuten.
1573. urterik aurrera Albako dukearen ondorengo izan zen Herbehereetan, haren karguan. Politika moderatua egin zuen, amnistia eskaini zuen guztientzat (1574) eta salmenten gaineko zergak kendu zituen. Bere gudarosteak huts egin zuen Leidengo eta Middelburgeko setioetan, baina Mooken garaile irten zen Luis Nassau buru zuten alemaniar mertzenarioen aurkako gerran. Anberesen zeuden espainiar osteen matxinadari egin behar izan zion aurre baina politika bakezale horrek huts egin zuen.
1892. urtean argitaratu zen haren Correspondencia politica (Gutun politikoak) obra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* Datuak: Q182094
* Multimedia: Luis de Requesens y Zúñiga / Q182094
# Luis de Uranzu Kultur Taldea

Luis de Uranzu Kultur Taldea (LUKT) Irunen, 1980an, Bidasoa eskualdeko historiaren gertaerak ikertzeko, zabaltzeko eta babesteko sortutako kultur taldea da. Luis de Uranzu izena, eta bere ohorez, Luis Rodríguez Gal zenaren goitizenetik hartzen du.
1984ko azaroan, LUKTek bere aldizkariko lehen zenbakia argitara ematen du, eta, bertan, elkartearen lehengo lehendakaria zenak, Jose Antonio Loidi Bizkarrondok, honela digu «Gure Asmoak» atalean: «Irun eta Bidasoako lurralde hau guziz maite dugun talde batek, gaur eguneko Irun eta Bidasoako aurrerapenak eta bertako kultur-joerak, era hontako kultur-talde bat sortzea merezi zuelako ustean, eta gure herriaren alde lan egiteko gerturik gaudela adierazi nahian, "Luis de Uranzu Kultur Taldea" deritzan elkarte berri bat eratzea erabaki genuen direla bi urte».
Taldeak bi helburu jarri zizkion bere ibilbideari: Bidasoaldeko kultur gaietan ari diren ikertzaile eta ikasleek beren lanak aurrera eramateko laguntza izatea eta horien lanek argia ikus zezaten baliabideak eskaintzea.
Bigarren helburu horri bide emateko, 1984. urtean hasi zen «Luis de Uranzu Kultur Taldea» bere aldizkaria argitaratzen. Urtero, ale bat argitaratu izan da; batez ere, lan laburrak argitaratzen dira, 20-25 orrialdekoak. Halere, noizean behin, eta urteroko aleari tokia kendu gabe, lan luzeagoak, tesiak, eta abar argitaratu izan dira, baina 1999tik aurrera lan sakonagoak ere, ikerlanak deituak, argitaratzen hasi ziren; horrela, bide eman zioten Irungo eta Bidasoaldeko ikertzaileek egiten zituzten ikerketa sakon horiei.
2003. urtean, Luis Rodríguez Gal «Luis de Uranzu»ren lan guztiak, osorik, birrargitaratu zituen; haien artean, hilondoko «Cuentos del Bidasoa - Bidasoako Kondairak» gaztelaniaz eta euskaraz idatzia, Jorge de Oteizaren hitzaurrearekin.

## Ikus, gainera

* Zerrenda:"Luis de Uranzu" Kultur Taldearen argitalpenak

## Kanpo estekak

* Bidasoako ikaskuntzen aldizkarian argitaratutako artikuluen zerrenda
* Datuak: Q109331571
# Luis de Velasco

Luis de Velasco Ruiz de Alarcón, Salinasko jauna, (Carrión de los Condes, 1511 – Mexiko Hiria, 1564ko uztailaren 31a) espainiar noble eta politikaria izan zen.
1547 eta 1549 artean, Nafarroako erregeordea izan zen, gero Amerikara bidali eta 1550 eta 1564 artean Espainiako Berriko erregeorde bihurtu zen. Mexikon Gaston Peraltak ordezkatua izan zen.
* Datuak: Q722310
* Multimedia: Luis de Velasco y Ruiz de Alarcón / Q722310
# Luis de Velasco Rami

Luis de Velasco Rami (Valentzia, 1939ko urtarrilaren 26a) ekonomialari eta politikaria da. PSOEren zerrendan, 1982 eta 1986 artean Espainiako diputatua izan zen. 2005ean Herritarrak eta 2015ean Batasuna, Aurrerapena eta Demokrazia alderdietara pasa zen.

## Lanak

* Políticas del PSOE 1982-1995. Del “cambio” a la decepción (1996)
* La democracia plana (1999) (José Antonio Gimbernatekin batera)
* No son sólo algunas manzanas podridas. Sobre las causas últimas de la crisis financiera en EEUU (2010)
* Datuak: Q5482336
* Multimedia: Luis de Velasco Rami / Q5482336
# Bolvadin

Bolvadin Afyonkarahisar probintziako barrutietako bat da. 1.108 km²ko azalera du eta 52.398 biztanle ditu. Afyonkarahisarren ondoren bigarren hiririk handiena da.

## Historia

Hiria aspaldi sortu zen. Antzinako Erromaren garaian Polybotum izenarekin ezaguna zen eta gaztelu bat zegoen inguruan. Seljuk Turkiarren eskuetan geratu zen geroago eta ondoren Otomanoen esku. Turkiako Independentzia Gerran greziarrek okupatu zuten 1922ko irailerarte.

## Kanpo estekak

* Datuak: Q1915508
# Boluntarioen martxa

Boluntarioen martxa (txinera sinplifikatuaz: 义勇军进行曲, pinyinez: Yìyǒngjūn Jìnxíngqǔ) Txinako ereserkia da. Lehenengo aldiz, 1934an Shangain jo bazuten ere, 2004ko Konstituzioa arte ez zen ereserki ofiziala izan.

## Musika

Nie Errek (聂耳) moldatu zuen.

## Hitzak

Tian Han (田汉) poeta ospetsuak idatziak ziren Japoniaren aurkako gudan. Hau Iraultza Kulturalan atxilotu zutenean, "Ekialdea gorria da" bihurtu zen de facto ereserkia.

### Txinera sinplifikatuaz

起来！不愿做奴隶的人们！ 把我们的血肉，筑成我们新的长城！ 中华民族到了最危险的时候， 每个人被迫着发出最后的吼声。 起来！起来！起来！ 我们万众一心， 冒着敌人的炮火，前进！ 冒着敌人的炮火，前进！ 前进！前进！进！

### Pinyinez

Qǐlái! Búyuàn zuò núlì de rénmen! Bǎ wǒmen de xuèròu zhùchéng wǒmen xīnde chángchéng! Zhōnghuá Mínzú dào le zùi wēixiǎnde shíhòu, Měige rén bèipòzhe fāchū zùihòude hǒushēng. Qǐlái! Qǐlái! Qǐlái! Wǒmen wànzhòngyīxīn, Màozhe dírén de pàohuǒ, Qiánjìn! Màozhe dírén de pàohuǒ, Qiánjìn! Qiánjìn! Qiánjìn! Jìn!

### Euskaraz

Altxa zaitezte, esklabo izateari uko egiten diotenak! Gure haragi eta odolarekin harresi handi berri bat altxa dezagun! Txinako nazioa bere unerik kritikoenera iritsi da. Bakoitzak bere azken aldarria egin dezala! Jaiki! Jaiki! Jaiki! Milioika pertsona, baina bihotz bakarra. Egin diezaiogun aurre etsaiaren suari! Goazen! Egin diezaiogun aurre etsaiaren suari! Goazen! Goazen! Goazen! Aurrera!

## Kanpo estekak

* Datuak: Q156136
* Multimedia: March of the Volunteers / Q156136
# Bolunburu (Lemoa)

Bolunburu Lemoa udalerriko auzoa da. 2008ko urtarrilaren 1eko erroldaren arabera, 41 biztanle ditu.

## Demografia eta biztanleria

Bolunburuko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 42 | 43 | 41 | 42 | 42 | 42 | 42 | 41 | 41 |

## Ikus, gainera

* Lemoa

## Kanpo estekak

* Bolunburuko herri gotortua
* Datuak: Q12255416
# Bolvașnița

Bolvașnița Errumaniako udalerri bat da, Caraș-Severin konderrian. 1.286 biztanle ditu, 89,26 kilometro koadroko azaleran banatuta.

## Herriak

Udalerrian honako herriak daude:
Bolvașnița $^{(en)}$ Vârciorova $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5065898
# Boluntza

Boluntza, Nafarroa probintzian topa dezakegun euskal mendia da.
Peñaskarekin batera, Boluntza-Petrina Ugarrako goi-lautada hegoaldetik mugatzen duen mendia da. Mendi apal samarrak dira, mediterranear landaretzaz estaliak.
Megalito ugari aurki ditzakegu haien inguruetan, zonalde honek historiaurrean izan zuen garrantziaren lekuko.

## Erreferentziak

* ↑ (Gaztelaniaz) «BOLUNTZA (839 m) Y MONTE UGARRA (854 m)» Wikiloc | Rutas del Mundo (Noiz kontsultatua: 2024-02-14).
* ↑ «BOLUNTZA 1 bis ipar trikuharria | Euskal-Herria.Org» www.euskal-herria.org (Noiz kontsultatua: 2024-02-14).
* ↑ «Boluntza | Euskal-Herria.Org» www.euskal-herria.org (Noiz kontsultatua: 2024-02-14).

## Kanpo estekak

Boluntza, http://www.euskal-herria.org/.
# Boluntzarreta EBE

Boluntzarreta EBE Getxoko (Bizkaia) euskara-elkartea. 1999an sortu zen eta UK Uribe Kostako aldizkariari legezko babesa emateko helburua zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12255419
# María Teresa Sagarna

María Teresa Sagarna Alberdi (Gasteiz, 1943ko martxoaren 23a) arabar irakasle eta politikaria da.
Madrilgo Complutense Unibertsitatean Filologia Erromanikoa ikasi ondoren, irakasle izan zen Araban. 1997an Arabako gobernadore zibil izendatu zuten. Ahaldun izan eta gero, PPren zerrendetan Espainiako Diputatuen Kongresuan egon zen bi urtez.
# María Teresa Uribe

María Teresa Uribe (Pereira, 1940ko otsailaren 9a – Medellín, 2019ko urtarrilaren 1a) kolonbiar soziologoa izan zen, gatazkak eta indarkeria aztertu zituena.

## Bizitza

Risaralda departamenduko Pereira hirian jaio zen 1940an eta La Violencia izenez ezaguna den Kolonbiako gerra zibilaren garaian hazi zen. 1950eko hamarkadan, zauritutako bidaiariak bere familiaren etxera etortzen ziren mediku-tratamendu bila, eta Uribek aitari laguntzen zion haiek zaintzen. Geroago esan zuen esperientzia horrek bere interes akademikoak bultzatu zituela.
Universidad Pontificia Bolivarianan soziologia ikasi zuen eta geroago hirigintzako masterra egin zuen Kolonbiako Unibertsitate Nazionalean.
1973an, Antioquiako Unibertsitatean irakasten hasi zen. Bertan, Carlos Gaviria Díaz ezagutu zuen, eta horrek zientzia politikoaren eremu berrian hasten lagundu zion. 1991az geroztik, Uribek bere ikerketa proiektuetan lan egin zuen unibertsitateko Ikasketa Politikoen Institutuan.
2005ean erretiroa hartu zuen. 2007an herrialdeko Memoria Historikoaren lehen proiektuan parte hartzera gonbidatu zuten. Hala ere, sei hilabetez bakarrik parte hartu ahal izan zuen osasun-arazoengatik.
Uriberen senarra, Guillermo Hincapié Orozco, Medellíngo alkatea izan zen eta bera baino sei egun lehenago hil zen. Uribe 2019ko urtarrilaren 1ean hil zen Medellingo osasun zentro batean.

## Sariak

* 1999: Antioquiako Unibertsitatearen Ikerketa Saria
* 2004: Francisco Antonio Zea saria
* 2015: Antioquiako Unibertsitateko honoris causa doktoretza

## Lan hautatuak

* Poderes y regiones : problemas en la constitución de la Nación Colombiana, 1810–1850 (Jesús María Álvarezekin batera, 1987)
* La territorialidad de los conflictos y de la violencia en Antioquia (1990)
* Uraba: region o territorio : un analisis en el contexto de la politica, la historia y la etnicidad (1992)
* Política sociedad y crisis (1995)
* Nación, ciudadano y soberano (2001)
* Cien años de prensa en Colombia 1840-1940 : catálogo indizado de la prensa existente en la Sala de Periódicos de la Biblioteca Central de la Universidad de Antioquia (2002)
* El viaje iniciático : ensayos para una autobiografía inconclusa (2019)

## Erreferentziak

* 1 2 (Gaztelaniaz) «La U de A reconoció a María Teresa Uribe de Hincapié» El Mundo (Noiz kontsultatua: 2019-01-02).
* 1 2 3 4 5 (Gaztelaniaz) «Murió María Teresa Uribe, reconocida académica de Antioquia» El Espectador 2019-01-02 (Noiz kontsultatua: 2024-08-18).
* 1 2 (Gaztelaniaz) Molina, Tomás. «Falleció María Teresa Uribe, referente de las ciencias sociales en la región» Vivir en el Poblado 2019-01-01 (Noiz kontsultatua: 2024-08-18).
* 1 2 3 (Gaztelaniaz) «María Teresa Uribe» Semana (Noiz kontsultatua: 2024-08-18).
* ↑ (Gaztelaniaz) Quiceno Mesa, Juan Diego. «Murió María Teresa Uribe, emblema de la academia en Antioquia» El Colombiano 2019-01-01 (Noiz kontsultatua: 2024-08-18).

## Kanpo estekak

* Datuak: Q5997330
# María Teresa Rodríguez Barahona

María Teresa Rodríguez Barahona (Logroño, 1949ko urriaren 13a) arabar funtzionario eta politikaria da.
Lanbidez Enpleguko Institutu Nazionaleko teknikaria, 1995 eta 2003 artean legebiltzarkidea izan zen. PSEren zerrendetan Espainiako Diputatuen Kongresuan egon zen bi aldiz.
# María Teresa Valdés

María Teresa Valdés (Lugones, 1961eko apirilaren 11 - 2003ko ekainaren 1a) arkularia zen. Espainia ordezkatu zuen 1988ko Udako Olinpiar Jokoetan.

## Erreferentziak

* ↑ María Teresa Valdés

## Kanpo estekak

* Datuak: Q88975798